b"\n_START_ARTICLE_\nKnud Togeby\n_START_SECTION_\nVida i obra\n_START_PARAGRAPH_\nTogeby va estudiar el batxillerat a Svendborg i despr\xc3\xa9s a la Universitat de Copenhaguen on tingu\xc3\xa9 per professors els romanistes Kristian Sandfeld, Viggo Br\xc3\xb8ndal i, tamb\xc3\xa9, el ling\xc3\xbcista Louis Hjelmslev. Es va doctorar tamb\xc3\xa9 a Copenhaguen amb la tesi Structure immanente de la langue fran\xc3\xa7aise on aplic\xc3\xa0 les teories de Hjelmslev al franc\xc3\xa8s. Despr\xc3\xa9s de ser professor en l'ensenyament secundari, fou catedr\xc3\xa0tic de Filologia Rom\xc3\xa0nica a la Universitat de Copenhaguen a partir de 1955._NEWLINE_La seva recerca tingu\xc3\xa9 diversos camps, literaris i ling\xc3\xbc\xc3\xadstics. Public\xc3\xa0 sobre el Quijote, edit\xc3\xa0 textos francesos medievals (Ogier le Danois), i public\xc3\xa0 sobre ling\xc3\xbc\xc3\xadstica des de diverses perspectives (gram\xc3\xa0tica descriptiva i hist\xc3\xb2rica; del franc\xc3\xa8s i de l'espanyol)._NEWLINE_Ell i la seva dona van morir en un accident de cotxe. Per aix\xc3\xb2 deix\xc3\xa0 una gram\xc3\xa0tica francesa sense publicar, que va ser represa i publicada p\xc3\xb2stumament."